એએમસીના પાલડી સંસ્કાર કેન્દ્રમાં ક્લાર્ક તરીકે નોકરી કરરતા પ્રિતેશ પટેલને કાંકરિયા કાર્નિવલમાં ફરજ સોંપવામાં આવી હતી. તારીખ 29મી ડિસેમ્બરના રોજ સાંજના સાત વાગ્યાના સમયે પ્રિતેશભાઇ ડીનર ટાઇમમાં કાંકરિયા કાર્નિવલમાં આવેલા ફુડ સ્ટોલમાં જમવા માટે ગયા ત્યારે ભીડનો લાભ લઇને કોઇ ગઠીયો તેમનો રૂપિયા 8000ની કિંમતનો મોબાઇલ ફોન ચોરીને લઇ ગયો હતો. થોડીવાર પછી પોતાનો મોબાઇલ ન મળતા પ્રિતેશભાઇએ બીજા નંબર પરથી કોલ કર્યો હતો પણ મોબાઇલની ચોરી કરનારે ફોન રીસીવ કર્યો નહોતો અને થોડીવારમાં ફોન સ્વીચ ઓફ કરી દીધો હતો. જેેથી આ અંગે પ્રિતેશભાઇએ મણિનગર પોલીસ મથકે ફરિયાદ નોંધાવી હતી, ત્યારે બીજી તરફ ફ્લાવર શો દરમિયાન પણ મોબાઇલ ફોન ચોરી થયાના બનાવો બન્યા હતા અને મોબાઇલ ચોરીની એક ઘટના સીસીટીવીમાં પણ કેદ થઇ ગઇ હતી.